turjo4nis/wikipedia-bn-dump-20250701 huggingface dataset:
আব্দুল ওয়াদুদ

মো: আব্দুল ওয়াদুদ (জন্ম: ২১ অক্টোবর ১৯৬২) বাংলাদেশের রাজশাহী-৫ আসনের সাবেক সংসদ সদস্য। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।

জন্ম ও শিক্ষাজীবন 
মো: আব্দুল ওয়াদুদের পৈতৃক বাড়ি রাজশাহী জেলার পুঠিয়া উপজেলার বিড়ালদহ গ্রামে। তিনি রাজশাহী বিশ্ববিদ্যালয় থেকে পদার্থবিদ্যায় স্নাতকোত্তর ডিগ্রি অর্জন করেছেন।

কর্মজীবন 
পেশায় ব্যবসায়ী মো: আব্দুল ওয়াদুদ রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বারের মতো সংসদ সদস্য নির্বাচিত হয়েছেন।

তিনি ২০১৪ সালের দশম জাতীয় সংসদ নির্বাচনে রাজশাহী-৫ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হয়েছেন।

২০২৪ সালের দ্বাদশ জাতীয় সংসদ নির্বাচনে রাজশাহী-৫ আসন থেকে বাংলাদেশ আওয়ামী লীগের প্রার্থী হিসেবে দ্বিতীয়বার সংসদ সদস্য নির্বাচিত হয়েছেন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

তথ্যসূত্র

বহিঃসংযোগ 
 ১০ম জাতীয় সংসদের নির্বাচিত সংসদ সদস্যদের তালিকা 

১৯৬২-এ জন্ম
জীবিত ব্যক্তি
দশম জাতীয় সংসদ সদস্য
নবম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
রাজশাহী জেলার ব্যক্তি
দ্বাদশ জাতীয় সংসদ সদস্য
নুরুন্নবী চৌধুরী শাওন

নুরুন্নবী চৌধুরী শাওন (জন্ম: ১ ডিসেম্বর ১৯৬৮) বাংলাদেশের ভোলা-৩ আসনের সংসদ সদস্য। তিনি ২০১০ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।

জন্ম ও শিক্ষাজীবন
নুরুন্নবী চৌধুরী শাওনের পৈতৃক বাড়ি ভোলা জেলায়। তিনি ব্যবসায় প্রশাসনে স্নাতকোত্তর ডিগ্রি অর্জন করেছেন।

কর্মজীবন
পেশায় ব্যবসায়ী নুরুন্নবী চৌধুরী শাওন রাজনীতির সঙ্গে সক্রিয় ভাবে যুক্ত আছেন। তিনি ২০১৯ সালে তৃতীয়বারের মতো সংসদ সদস্য নির্বাচিত হয়েছেন। এর পূর্বে ২০১০ সালে তিনি প্রথমবারের মতো সংসদ সদস্য নির্বাচিত হয়েছিলেন।

তথ্যসূত্র

বহিঃসংযোগ
 ১০ম জাতীয় সংসদের নির্বাচিত সংসদ সদস্যদের তালিকা 

১৯৬৮-এ জন্ম
জীবিত ব্যক্তি
দশম জাতীয় সংসদ সদস্য
একাদশ জাতীয় সংসদ সদস্য
দ্বাদশ জাতীয় সংসদ সদস্য
বাংলাদেশ আওয়ামী লীগের রাজনীতিবিদ
নবম জাতীয় সংসদ সদস্য
সমকামী উভকামী ও রুপান্তরকামীদের ২০০০ সালে অধিকার

সমকামিতা (হোমোসেক্সুয়ালিটি) বা সমপ্রেমিতা বলতে সমলিঙ্গের ব্যক্তির প্রতি "রোমান্টিক আকর্ষণ, যৌন আকর্ষণ অথবা যৌন আচরণ"কে বোঝায়। যৌন অভিমুখিতা হিসেবে সমকামিতা বলতে বোঝায় মূলত সমলিঙ্গের ব্যক্তির প্রতি "আবেগীয়, রোমান্টিক ও/বা যৌন আকর্ষণের একটি স্থায়ী কাঠামোবিন্যাস"। এই ধরনের সম্পর্কের ভিত্তিতে গড়ে ওঠা ব্যক্তিগত বা সামাজিক পরিচিতি, এই ধরনের আচরণ এবং সমজাতীয় ব্যক্তিদের নিয়ে গঠিত কোনো সম্প্রদায়কেও এই শব্দটি দ্বারা নির্দেশ করা হয়।"

পৃথিবী জুড়ে সমকামীদের অধিকার আদায়ের জন্য অনেকেই নানাবিধ আন্দোলন করে যাচ্ছেন। তারই পথপরিক্রমায় ২০ ০০ সালে এলজিবিটি মানুষদের অধিকার আদায়ের আন্দোলনের গুরুত্বপূর্ণ ঘটনা সমুহের তালিকা নিচে উদ্ধৃত হলো।

ঘটনাক্রম

জানুয়ারী
 ১২ –  যুক্তরাজ্যের সশস্ত্র বাহিনীতে গে এবং লেসবিয়ান মানুষের কাজের উপর যে নিষেধাজ্ঞা ছিল তা বাতিল করা হয়।

মার্চ
 ১৫ – মিসিপিপিতে সমানুতা নামক একটি সংগঠন গঠিত হয়। এই সংগঠন গঠনের মুল উদ্দেশ্য ছিল ঘৃণাবশত হত্যার প্রতিক্রিয়া এবং যুক্তরাষ্ট্রের রাজ্যগুলোতে সমলিঙ্গ দম্পতির সন্তান দত্তক নেওয়াতে নিষেধাজ্ঞা চেষ্টার প্রতিক্রিয়ায়।

এপ্রিল
 ২৮-৩০ – যুক্তরাষ্ট্র জুড়ে সহস্রাব্দ লংমার্চ নামে পদযাত্রা অনুষ্ঠিত হয়।

জুলাই
 ১ - যুক্তরাষ্ট্রের রাজ্য ভার্মোন্টে, সিভিল ইউনিয়নের মত আইন পাশের মাধ্যমে সমলিঙ্গে বিবাহ রেজিস্ট্রেশনের বৈধতা পায়।

নভেম্বর
 মন্টানা সরকার মার্ক রাইকোট প্রাদেশিক আইন জারীর মাধ্যমে জনসম্মুখে যৌন অভিমুখিতার জন্য লিঙ্গ বৈষম্য করার বিরুদ্ধে নিষেধাজ্ঞা জারী করা হয়।
 কানেটিকাট কমিশন লিঙ্গ পরিচয় বৈষম্য করার বিরুদ্ধে রুল জারী করে।

ডিসেম্বর
 ১৫– দেলাওয়ার সরকার থমাস কার্পার পাবলিক সেক্টরে যৌন অভিমুখিতার জন্য বৈষম্য করার বিরুদ্ধে কার্যনির্বাহী আইন জারী করেন।

আরও দেখুন

Timeline of LGBT history – timeline of events from 12,000 BCE to present
LGBT rights by country or territory – current legal status around the world
LGBT social movements

তথ্যসূত্র

বছর অনুযায়ী এলজিবিটিকিউ অধিকার
হেনরি আর্মস্ট্রং

হেনরি জ্যাকসন জুনিয়র ( ১২ই ডিসেম্বর, ১৯১২ – ২৪শে অক্টোবর, ১৯৮৮) একজন মার্কিন পেশাদারী মুষ্টিযোদ্ধা ছিলেন। তিনি পেশাদারী মুষ্টিযুদ্ধে বিশ্ব চ্যাম্পিয়ন ছিলেন। তিনি হেনরি আর্মস্ট্রং (Henry Armstrong) নামে লড়তেন। আর্মস্ট্রং ফেদারওয়েট, লাইটওয়েট ও ওয়েল্টারওয়েট এই তিন শ্রেণীতেই জয়লাভ করা মুষ্টিমেয় কয়েকজন যোদ্ধার মধ্যে একজন। তিনি মোট ১৯ বার তার ওয়েল্টারওয়েট শিরোপাটি প্রতিরক্ষা করেন।

দ্য রিং সাময়িকপত্রটি তাকে ১৯৩৭ সালে বছরের সেরা মুষ্টিযোদ্ধা খেতাব দেয়। ১৯৪০ সালে বক্সিং রাইটার্স অ্যাসোসিয়েশন অফ আমেরিকা তাকে সুগার রে রবিনসন বছরের সেরা মুষ্টিযোদ্ধা পুরস্কার প্রদান করে। ২০০৭ সালে দ্য রিং সাময়িকপত্রটি তাকে বিগত ৮০ বছরের ইতিহাসে দ্বিতীয় সর্বশ্রেষ্ঠ মুষ্টিযোদ্ধার স্থান দেয়। বার্ট সুগার আর্মস্ট্রংকে দ্বিতীয় সর্বশ্রেষ্ঠ যোদ্ধা এবং ই এস পি এন তাকে সর্বকালের ৩য় শ্রেষ্ঠ মুষ্টিযোদ্ধার স্থান দেয়।

তথ্যসূত্র

১৯১২-এ জন্ম
১৯৮৮-এ মৃত্যু
মার্কিন মুষ্টিযোদ্ধা
আইরিশ বংশোদ্ভূত মার্কিন ব্যক্তি
মার্কিন পুরুষ মুষ্টিযোদ্ধা
মার্কিন খ্রিস্টান
২০শ শতাব্দীর মার্কিন পুরুষ ক্রীড়াবিদ
ক্লার্ক গেবল

উইলিয়াম ক্লার্ক গেবল (; ১লা ফেব্রুয়ারি, ১৯০১ – ১৬ই নভেম্বর, ১৯৬০) একজন মার্কিন সেনা কর্মকর্তা ও চলচ্চিত্র অভিনেতা ছিলেন। তাকে প্রায়ই "হলিউডের রাজা" নামে ডাকা হত।  তিনি রেস্তোরাঁর পরিচ্ছন্নতা কর্মী হিসেবে কর্মজীবন শুরু করেন। এরপর ১৯২৪ থেকে ১৯২৬ সাল পর্যন্ত তিনি অনেকগুলি নির্বাক চলচ্চিত্রে একস্ট্রা তথা গৌণশিল্পী হিসেবে কাজ করেন। সেখান থেকে ১৯৩০ সালে মেট্রো-গোল্ডউইন-মায়ারের কিছু চলচ্চিত্রে সহযোগী চরিত্রে অভিনয় করেন। এর পরের বছর ১৯৩১ সালে তিনি প্রথমবারের মত একটি হলিউড ছায়াছবির প্রধান চরিত্রটিতে অভিনয়ের সুযোগ পান। এর পরবর্তী তিন দশকে তিনি ৬০টিরও বেশি চলচ্চিত্রে নায়কের ভূমিকায় অভিনয় করেন।

গেবল ১৯৩৪ সালের ছায়াছবি ইট হ্যাপেনড ওয়ান নাইট-এর জন্য সেরা অভিনেতার অস্কার পুরস্কার লাভ করেন। এছাড়া তিনি মিউটিনি অন দ্য বাউন্টি (১৯৩৫), গন উইথ দ্য উইন্ড (১৯৩৯)-এ তার সবচেয়ে বিখ্যাত রেট বাটলার চরিত্রের জন্য দুই বার অস্কারের সেরা অভিনেতা শ্রেণীতে মনোনয়ন লাভ করেন। এছাড়াও গেবল বাণিজ্যিকভাবে ও সমালোচকদের দৃষ্টিতে বেশ কিছু সফল ছবিতে অভিনয় করেন, যেমন রেড ডাস্ট (১৯৩২), ম্যানহাটন মেলোড্রামা (১৯৩৪), সান ফ্রান্সিসকো (১৯৩৬), সারাটোগা (১৯৩৭), বুম টাউন (১৯৪০), দ্য হাকস্টার্স (১৯৪৭), হোমকামিং (১৯৪৮) এবং দ্য মিসফিটস (১৯৬১), যা ছিল তার জীবনের শেষ ছবি।

গেবল তার সময়কার সবচেয়ে জনপ্রিয় কয়েকজন অভিনেত্রীর বিপরীতে অভিনয় করেন। তার সাথে সবচেয়ে বেশি জুটি বাঁধেন জোন ক্রফোর্ড, ৮ বার। মির্না লয় ৭ বার এবং জিন হার্লো ৬ বার তার সাথে কাজ করেন। এছাড়া তিনি লানা টার্নারের সাথে ৪বার, নর্মা শিয়ারার ও আভা গার্ডনারের সাথে ৩ বার করে কাজ করেন। জীবনের শেষ ছবি দ্য মিসফিটস-এ তিনি ম্যারিলিন মনরো'র সাথে কাজ করেন (এটি ম্যারিলিনেরও শেষ সমাপ্ত ছবি ছিল)।

গেবল হলিউড চলচ্চিত্রের ইতিহাসে সবচেয়ে নির্ভরযোগ্য ব্যবসাসফল অভিনেতা হিসেবে পরিগণিত হন। তিনি কুইগলি পাবলিশিং-এর বার্ষিক টপ টেন মানি মেকিং স্টারস পোল অর্থাৎ সবচেয়ে বেশি অর্থোপার্জনকারী সেরা দশ তারকা নামক জরিপে ১৬ বার স্থান পান। এছাড়া মার্কিন চলচ্চিত্র ইন্সটিটিউট তাকে ধ্রুপদী মার্কিন চলচ্চিত্রের ৭ম সেরা পুরুষ তারকা হিসেবে স্বীকৃতি দেয়।

তথ্যসূত্র

বহিঃসংযোগ

 
 
 
 
 

১৯০১-এ জন্ম
১৯৬০-এ মৃত্যু
২০শ শতাব্দীর মার্কিন অভিনেতা
মার্কিন চলচ্চিত্র অভিনেতা
মার্কিন নির্বাক চলচ্চিত্র অভিনেতা
মার্কিন মঞ্চ অভিনেতা
দ্বিতীয় বিশ্বযুদ্ধের মার্কিন সামরিক কর্মকর্তা
জার্মান বংশোদ্ভূত মার্কিন ব্যক্তি
গ্লেনডেলের ফরেস্ট লন মেমোরিয়াল পার্কে সমাধিস্ত
শ্রেষ্ঠ অভিনেতা বিভাগে একাডেমি পুরস্কার বিজয়ী
ওহাইওর অভিনেতা
ওহাইওর রিপাবলিকান
মার্কিন স্মৃতিকথাকার
মেট্রো-গোল্ডউইন-মেয়ারের চুক্তিবদ্ধ শিল্পী
২০শ শতাব্দীর স্মৃতিকথাকার
মার্কিন যুক্তরাষ্ট্রে রক্ষণশীলতা
২০শ শতাব্দীর মার্কিন স্মৃতিকথাকার
সানাখৎ

সানাখৎ বা হোর-সানাখৎ বা নাখৎ-সা মিশরের পুরাতন রাজত্বের সময়ের তৃতীয় রাজবংশের একজন ফারাও ছিলেন। তাঁর হোরাসনাম V18-N35:M3 অনুযায়ী তিনি এই নামে চিহ্নিত। কিন্তু পরবর্তী যুগে প্রাপ্ত ফারাওদের জন্মনামের তালিকা থেকে তাঁকে এখনও পর্যন্ত সুনির্দিষ্টভাবে চিহ্নিত করা সম্ভব হয়নি। তিনি ২৬৯০ - ২৬৭০ খ্রিস্টপূর্বাব্দের মধ্যে কোনওসময় রাজত্ব করেন।

পরিচয় চিহ্নিতকরণ

ফারাও হিসেবে সানাখৎ'এর হোরাসনাম সংবলিত একাধিক শিলালিপি এখনও পর্যন্ত পাওয়া গেছে। এর মধ্যে প্রথমটি পাওয়া গেছে সিনাই উপদ্বীপের অন্তর্গত ওয়াদি মাঘারাতে ও দ্বিতীয়টি পাওয়া গেছে সাক্কারায় জোসের পিরামিডে। এছাড়াও বেইৎ খলাফের মস্তবা কে২ সমাধিস্থলেও একইধরনের চিত্র সংবলিত শিলালিপি উদ্ধার হয়েছে। তাছাড়া এলিফ্যান্টাইন থেকেও এই সংক্রান্ত আরও তথ্য প্রমাণাদি পাওয়া সম্ভব হয়েছে।

ওয়াদি মাঘারায় প্রাপ্ত তাঁর নাম সংবলিত দু'টি শিলালিপির একটিতে দেখা যায় তিনি দক্ষিণ মিশরের অধিপতি হিসেবে সাদা মুকুট (হেদিয়েত) পরে আছেন ও দ্বিতীয়টিতে উত্তরের অধিপতি হিসেবে তাঁর মুকুটের রঙ লাল (দেশরেৎ)। এর মধ্যে দক্ষিণের অধিপতি হিসেবে তাঁর সাদা মুকুট পরিহিত চিত্রটি পাওয়া যায় দেবতা হোরাসের পবিত্র মন্দিরের একেবারে সামনে। সেই হিসেবে এর গুরুত্ব আলাদা, কারণ এর আগে অন্য কোনও রাজার চিত্র ওয়াদি মাঘারার পবিত্র হোরাস মন্দিরের এত গুরুত্বপূর্ণ স্থানে খোদাই করা হয়নি। তবে এর থেকে এই সিদ্ধান্তে উপনীত হওয়াও যথেষ্টই মুশকিল যে সানাখৎ'এর সম্মানেই ওয়াদি মাঘারায় এই বেদী নির্মাণ করা হয়, কারণ আসলে এই বেদীটি পর্বতাঞ্চলের দেবতার উদ্দেশ্যে উৎসর্গীকৃত। তাছাড়া অনেকে এর থেকে এই সিদ্ধান্তেও উপনীত হয়ে থাকেন যে, সানাখৎ আসলে দক্ষিণ মিশরে তাঁদের বংশের পবিত্র ধর্মস্থানে গিয়েছিলেন যাতে দেবতাদের আশীর্বাদে তাঁর ওয়াদি মাঘারায় পরিকল্পিত বিজয়াভিযান জয়যুক্ত হয়।

তথ্যসূত্র 

ইতিহাস
মিশরের ইতিহাস
মিশরের তৃতীয় রাজবংশের ফারাও
অলিম্পিক

অলিম্পিক বলতে বোঝানো যেতে পারে:

খেলাধুলা

প্রতিযোগিতা 
 অলিম্পিক ক্রীড়া প্রতিযোগিতা
 প্রাচীন অলিম্পিক গেমস

অন্যান্য 
 অলিম্পিক স্টেডিয়াম

ভূগোলিক স্থান 
 অলিম্পিক উপদ্বীপ
 অলিম্পিক পর্বতমালা
 অলিম্পিক জাতীয় উদ্যান
 অলিম্পিক (নির্বাচনী এলাকা)
গোলাম মোস্তফা আহমেদ

গোলাম মোস্তফা আহমেদ (জন্ম : ৩০ জুন ১৯৫১ - মৃত্যু: ১৯ ডিসেম্বর ২০১৭) ছিলেন একজন বাংলাদেশী রাজনীতিবিদ ও প্রাক্তন সংসদ সদস্য। তিনি গাইবান্ধা-১ আসন থেকে ২০১৭ সালের উপনির্বাচনে নির্বাচিত সংসদ সদস্য ছিলেন।

প্রাথমিক জীবন 
গোলাম মোস্তফা ১৯৫১ সালের ৩০ জুন গাইবান্ধা জেলার সুন্দরগঞ্জ উপজেলার চণ্ডীপুরে জন্মগ্রহণ করেন।

রাজনৈতিক জীবন 
৩১ ডিসেম্বর ২০১৬ সালে গাইবান্ধা-১ আসনের সংসদ সদস্য মনজুরুল ইসলাম লিটন খুন হওয়ার পর ২০১৮ সালের ২২ মার্চ উপনির্বাচন হয়। উপনির্বাচনে জাতীয় পার্টির প্রার্থীকে হারিয়ে তিনি প্রথমবারের মত সংসদ সদস্য নির্বাচিত হয়েছিলেন এবং ৪ এপ্রিল শপথ নিয়েছিলেন। এর পূর্বে তিনি চণ্ডীপুর ইউনিয়নের চেয়ারম্যান ছিলেন।

মৃত্যু 
গোলাম মোস্তফা ১৮ নভেম্বর ২০১৭ সালে ঢাকা যাওয়ার পথে টাঙ্গাইলের নাটিয়াপাড়ায় সড়কদুর্ঘনায় গুরুতরভাবে আহত হন এবং ১৯ ডিসেম্বর ঢাকার সম্মিলিত সামরিক হাসপাতালে চিকিৎসাধীন অবস্থায় মৃত্যবরন করেন।

আরও দেখুন 
 ১০ম জাতীয় সংসদ সদস্যদের তালিকা

তথ্যসূত্র

বহিঃসংযোগ

১৯৫১-এ জন্ম
২০১৭-এ মৃত্যু
দশম জাতীয় সংসদ সদস্য
গাইবান্ধা জেলার রাজনীতিবিদ
বাংলাদেশ আওয়ামী লীগের রাজনীতিবিদ
বাংলাদেশে সড়ক দুর্ঘটনায় মৃত্যু
যোগাযোগ উপগ্রহ

যোগাযোগ উপগ্রহ এক ধরনের কৃত্রিম উপগ্রহ যা একটি গ্রাহক-পুনঃপ্রেরক (Transponder) যন্ত্রাংশের মাধ্যমে বেতার টেলিযোগাযোগ সংকেতসমূহের শক্তিবর্ধন করে অনুপ্রচার করে। উপগ্রহটি বিশ্বের দুইটি ভিন্ন অবস্থানে অবস্থিত একটি বেতার তরঙ্গ উৎস-প্রেরক এবং একটি বেতার তরঙ্গ গ্রাহকের মধ্যে যোগাযোগ প্রণালী সৃষ্টি করে। যোগাযোগ উপগ্রহগুলিকে টেলিভিশন, টেলিফোন, বেতার, ইন্টারনেট এবং ব্যবহারিক সামরিক কাজে ব্যবহার করা হয়। বর্তমানের পৃথিবীকে ঘিরে রাখা কক্ষপথে সরকারী ও বেসরকারী মালিকানাধীন ২ হাজারেরও বেশি যোগাযোগ উপগ্রহ আছে।

তারহীন যোগাযোগে তড়িচ্চুম্বকীয় তরঙ্গ ব্যবহার করে সংকেত বহন করা হয়। এই তরঙ্গগুলির সঠিক গন্তব্যে পৌঁছানোর জন্য দৃষ্টি-রেখার উপরে থাকা প্রয়োজন। পৃথিবীর বক্রতার কারণে তারা সঠিকভাবে গন্তব্যে পৌঁছাতে পারে না। যোগাযোগ উপগ্রহগুলির উদ্দেশ্য হল কোন বেতার সংকেতকে পৃথিবীর বক্রতাকে অতিক্রম করে অনুপ্রচার করা যাতে পৃথিবীপৃষ্ঠে বহু দূরে অবস্থিত দুই বিন্দুর মধ্যে যোগাযোগ সম্ভব হয়।
যোগাযোগ উপগ্রহগুলি ব্যাপক পরিসরের বেতার ও অণুতরঙ্গ কম্পাঙ্ক ব্যবহার করে থাকে। সংকেত ব্যতিচার এড়ানোর জন্য আন্তর্জাতিক সংস্থাগুলি কোন্‌ কম্পাঙ্ক সীমা বা পট্টি ব্যবহার করবে সে ব্যাপারে নিয়ম করে দেওয়া হয়েছে। কম্পাঙ্ক-পরিসর বা পট্টির বিতরণ সংকেত ব্যতিচারের ঝুঁকি কমায়।

পরিভাষা (ইংরেজি থেকে বাংলা)
 transponder - গ্রাহক-পুনঃপ্রেরক
 artificial satellite - কৃত্রিম উপগ্রহ
 radio communications - বেতার যোগাযোগ
 signal - সংকেত
 relay - অনুপ্রচার
 amplify - প্রবর্ধন
 transmitter - প্রেরক
 receiver - গ্রাহক
 communication channel - যোগাযোগ প্রণালী
 carry a signal - সংকেত বহন করা
 line-of-sight - দৃষ্টি-রেখা
 signal interference - সংকেত ব্যতিচার
 microwave - অণুতরঙ্গ
 frequency range - কম্পাঙ্ক পরিসর
 frequency band - কম্পাঙ্ক পট্টি

তথ্যসূত্র

যোগাযোগ উপগ্রহ
ধরন অনুযায়ী উপগ্রহ
তারহীন যোগাযোগ ব্যবস্থা
হরিশ্চন্দ্রপুর বিধানসভা কেন্দ্র

হরিশ্চন্দ্রপুর (বিধানসভা কেন্দ্র) ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৪৬ নং হরিশ্চন্দ্রপুর বিধানসভা কেন্দ্রটি হরিশ্চন্দ্রপুর-২ সমষ্টি উন্নয়ন ব্লক এবং ভিনগোল, হরিশ্চন্দ্রপুর, মহেন্দ্রপুর গ্রাম পঞ্চায়েত গুলি হরিশ্চন্দ্রপুর-১ সমষ্টি উন্নয়ন ব্লক এর অন্তর্গত।

হরিশ্চন্দ্রপুর বিধানসভা কেন্দ্রটি ৭ নং মালদা উত্তর লোকসভা কেন্দ্রের অন্তর্গত। এটি পূর্বে রায়গঞ্জ লোকসভা কেন্দ্রের অন্তর্গত ছিল।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, এআইএফবি -এর তাজমুল হোসেন তার নিকটতম প্রতিদ্বন্দ্বী কংগ্রেসের মুস্তাক আলমকে পরাজিত করেন।

১৯৭৭-২০০৬
২০০৬ সালের বিধানসভা নির্বাচনে,  ফরওয়ার্ড ব্লকের তাজমুল হোসেন তার নিকটবর্তী প্রতিদ্বন্দ্বী কংগ্রেসের আলম মুস্তাককে পরাজিত করে হরিশচন্দ্রপুর কেন্দ্র থেকে জয়লাভ করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে কংগ্রেসের আলম মুস্তাক ফরওয়ার্ড ব্লকের বীরেন্দ্র কুমার মৈত্রাকে পরাজিত করেন। ১৯৯৬ সালে ফরওয়ার্ড ব্লকের বীরেন্দ্র কুমার মৈত্র কংগ্রেসের আলম মোস্তাককে পরাজিত করেন এবং ১৯৯১ , ১৯৮৭ সালে  কংগ্রেসের আব্দুল ওয়াহেদকে পরাজিত করেন। ১৯৮২ সালে কংগ্রেসের আব্দুল ওয়াহেদ ফরওয়ার্ড ব্লকের সুভাষ চৌধুরীকে পরাজিত করেন।  ১৯৭৭ সালে জনতা পার্টির বীরেন্দ্র কুমার মৈত্র ডাব্লিউপিআই এর এমডি. এলিয়াস রাজীকে পরাজিত করেন।

১৯৫১-১৯৭২
কংগ্রেসের গৌতম চক্রবর্তী ১৯৭২ সালে জয়ী হন।  ১৯৭১ , ১৯৬৯  এবং ১৯৬৭ সালে  ডব্লিউপিআই/নির্দল এমডি. এলিয়াস রাজী জয়ী হন। কংগ্রেসের বীরেন্দ্র কুমার মৈত্র ১৯৬২ সালে জয়ী হন।  ১৯৫৭ সালে এমডি. এলিয়াস রাজী নির্দল প্রার্থী হিসেবে নির্বাচিত হয়েছিলেন।  স্বাধীন ভারতের প্রথম নির্বাচনে ১৯৫১ সালে কংগ্রেসের রাম হরি রায় হরিশ্চন্দ্রপুর আসন লাভ করেন।

তথ্যসূত্র

পশ্চিমবঙ্গের বিধানসভা কেন্দ্র
মালদহ জেলার রাজনীতি
সমতল ছবির পর্দা

সমতল ছবির পর্দা () এক ধরনের ইলেকট্রনিক প্রদর্শন প্রযুক্তি যাতে একটি পাতলা ও হালকা চতুর্ভুজাকৃতির পর্দা বহু ধরনের বিনোদনধর্মী বা ভোক্তা ইলেকট্রনিক যন্ত্র, ব্যক্তিগত কম্পিউটার, মোবাইল যন্ত্র, চিকিৎসাবৈজ্ঞানিক যন্ত্র, এবং পরিবহন ও শিল্পকারখানার যন্ত্রপাতিতে ব্যবহার করা হয় যাতে দর্শকেরা এটিতে স্থিরচিত্র, চলমান চিত্র (ভিডিও), পাঠ্যবস্তু বা অন্যান্য দর্শনযোগ্য বিষয়বস্তু দেখতে পারে।

এই পর্দাগুলি অতীতের ঐতিহ্যবাহী ক্যাথোড রশ্মি নল (সিআরটি) প্রযুক্তিভিত্তিক টেলিভিশন বা চলমান চিত্র পর্দাগুলির চেয়ে অনেক বেশি হালকা ও পাতলা হয়ে থাকে। সাধারণত এগুলির পুরুত্ব -এর বেশি হয় না। সমতল ছবির পর্দাগুলিকে দুইটি শ্রেণীতে ভাগ করা যায়: উদ্বায়ী ও স্থিতিশীল। উদ্বায়ী ছবির পর্দাগুলিতে পিক্সেল বা চিত্রকোষগুলিকে তাদের অবস্থা ধরে রাখার জন্য এগুলিকে পর্যায়ক্রমে বারংবার ইলেকট্রনিক উপায়ে হালনাগাদ করতে হয়, যেমন তরল-স্ফটিক প্রদর্শক-পর্দা বা এলসিডি। উদ্বায়ী ছবির পর্দাগুলি কেবল তখনই চিত্র প্রদর্শন করতে পারে, যখন এটি কোনও তড়িৎকোষ বা পরিবর্তী তড়িৎপ্রবাহের মূল উৎস থেকে শক্তির সরবরাহ পায়। অন্যদিকে স্থিতিশীল সমতল ছবির পর্দাগুলি দ্বৈতস্থিতিশীল বর্ণ-অবস্থাবিশিষ্ট পদার্থের উপর নির্ভর করে এবং এগুলি শক্তি সরবরাহ বন্ধ হয়ে যাওয়ার পরেও পর্দায় পাঠ্যবস্তু বা চিত্র ধরে রাখতে পারে। একবিংশ শতাব্দীর দ্বিতীয় দশকে এসে সমতল ছবির পর্দাগুলি পূর্বতন ক্যাথোড রশ্মি নল প্রদর্শক-পর্দাগুলিকে সম্পূর্ণরূপে প্রতিস্থাপন করেছে। বহনযোগ্য কম্পিউটার বা ল্যাপটপ, মোবাইল ফোন, স্মার্টফোন, ডিজিটাল ক্যামেরা, ভিডিও ক্যামেরা, পকেটে বহনযোগ্য ভিডিও গেম, ইত্যাদিতে প্রায় সম্পূর্ণরূপে এই পর্দাগুলি ব্যবহার করা হচ্ছে, কেননা এগুলি হাল্কা ও পাতলা বলে সমগ্র যন্ত্রের বহনযোগ্যতা বৃদ্ধি করে।

সমতল ছবির পর্দাগুলি ১৯৬৪ সাল থেকেই গবেষণা পরীক্ষাগারে উপস্থিত ছিল। কিন্তু একবিংশ শতাব্দীর আগে এগুলি বাণিজ্যিকভাবে জনপ্রিয় প্রদর্শক-পর্দায় পরিণত হয়নি। তার আগে ১৯৫০-এর দশকের শুরু থেকে ২০০০-এর দশকের মাঝামাঝি পর্যন্ত টেলিভিশন ও মনিটর বা প্রদর্শকযন্ত্রে ভারী, বিশালাকারের ক্যাথোড রশ্মি নল প্রযুক্তির পর্দা ব্যবহার করা হত।

২০১০-এর দশকের অধিকাংশ সমতল ছবির পর্দায় তরল-স্ফটিক (এলসিডি) অথবা আলোক নিঃসারী ডায়োড (এলইডি) প্রযুক্তি ব্যবহার করা হয়। বেশির ভাগ তরল-স্ফটিক পর্দায় পশ্চাদাগত আলোক-আপতন প্রযুক্তি থাকে যেগুলিকে রঙের ছাকনির মধ্যে দিয়ে প্রবাহিত করিয়ে রঙ প্রদর্শন করা হয়। সমতল ছবির  পর্দাগুলি অতীত যুগের সাধারণ ভোক্তার জন্য প্রস্তুত টেলিভিশনগুলির তুলনায় উন্নততর রৈখিকতা ও উচ্চতর রেজোলিউশন বা স্পষ্টতা প্রদান করে। সিআরটি টেলিভিশনের সর্বোচ্চ সম্ভব রেজুলিউশন বা স্পষ্টতার মাত্রা ছিল ১০৮০ আই। এর বিপরীতে অনেক সমতল ছবির পর্দা ১০৮০পি এমনকি ৪কে রেজোলিউশন নামক স্পষ্টতা-মাত্রায় চিত্র প্রদর্শনে সক্ষম।

২০১০-এর দশকে এসে সমতল ছবির পর্দাগুলিতে স্পর্শসংবেদিতাকে  একটি বৈশিষ্ট্য হিসেবে যোগ করা হয়েছে, যা অনেক মোবাইল ফোন, ট্যাবলেট বা ল্যাপটপ কম্পিউটারের পর্দায় ব্যবহার করা হচ্ছে। স্পর্শসংবেদী পর্দাগুলিতে ব্যবহারকারীরা পর্দায় কোন সংবেদী অংশকে স্পর্শ করে বিভিন্ন কাজ সমাধা করতে পারেন, যেমন টাইপিং, হাতে লেখা, পর্দার এক অবস্থান থেকে অন্য অবস্থানে কিছু সরানো, অবাস্তব বোতাম টেপা, ইত্যাদি।

তথ্যসূত্র 

মার্কিন উদ্ভাবন
প্রদর্শন প্রযুক্তি
কম্পিউটারের ভৌত যন্ত্রাংশ
টেলিভিশন প্রযুক্তি
কম্পিউটার হার্ডওয়্যার
ভোক্তা ইলেকট্রনীয় দ্রব্য
শিল্প উপকরণ
১৯৭৮ ফিফা বিশ্বকাপ

১৯৭৮ সালে ১১ তম ফিফা বিশ্বকাপ অনুষ্ঠিত হয় আর্জেন্টিনার ৫ টি শহরের ৬টি ভেন্যুতে। ১-২৫ জুন অনুষ্ঠিত সেই বিশ্বকাপে সর্বমোট ১৬ টি দেশ অংশ নেয়।  ২৫ জুনের ফাইনালে মুখোমুখি হয় আর্জেন্টিনা এবং নেদারল্যান্ড। আর্জেন্টিনা ৩-১ গোলের ব্যবধানে নেদারল্যান্ড কে হারিয়ে বিশ্বকাপ ফুটবলের শিরোপা ১ম বারের মতো ঘরে তোলে। ৩য় এবং ৪র্থ স্থান পায় যথাক্রমে ব্রাজিল এবং ইটালি। সর্বমোট ম্যাচ হয় ৩৮টি এবং গোল হয় ১০২টি।   সর্বোচ্চ গোলদাতা এবং সেরা খেলোয়াড় নির্বাচিত হন ম্যারিও ক্যাম্পেস।

টাইব্রেকার 
১৯৭৮ আর্জেন্টিনা বিশ্বকাপে প্রথম চালু হয়েছিল টাইব্রেকার। সেবার অবশ্য টাইব্রেকারের প্রয়োজন হয়নি।

তথ্যসূত্র

ফিফা বিশ্বকাপের আসর
১৯৭৮ ফিফা বিশ্বকাপ
স্বাগতিক আর্জেন্টিনায় আন্তর্জাতিক ফুটবল প্রতিযোগিতা
আবুল কালাম (নাটোররের রাজনীতিবিদ)

আবুল কালাম (জন্ম: ২৫ জুলাই ১৯৫৬) বাংলাদেশের নাটোর-১ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে বিনা প্রতিদ্বন্দ্বিতায় নির্বাচিত হয়েছিলেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

জন্ম ও শিক্ষাজীবন 
আবুল কালামের পৈতৃক বাড়ি নাটোর জেলার লালপুর উপজেলার চকশোড মিলকীপাড়া গ্রামে। তিনি আইন বিষয়ে স্নাতকোত্তর ডিগ্রি অর্জন করেছেন।

কর্মজীবন 
পেশায় আইনজীবী আবুল কালাম রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন ২০১৪ সালে। ২০১৫ সালে নাটোর জেলা আওয়ামী লীগের সিনিয়ন সহ-সভাপতি নির্বাচিত হয়ে দায়িত্ব পালন করছেন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

তথ্যসূত্র

বহিঃসংযোগ 
 ১০ম জাতীয় সংসদের নির্বাচিত সংসদ সদস্যদের তালিকা 

১৯৫৬-এ জন্ম
জীবিত ব্যক্তি
দশম জাতীয় সংসদ সদস্য
নাটোর জেলার রাজনীতিবিদ
বাংলাদেশ আওয়ামী লীগের রাজনীতিবিদ
দ্বাদশ জাতীয় সংসদ সদস্য
দ্বাদশ জাতীয় সংসদের স্বতন্ত্র সদস্য
শফিকুল ইসলাম শিমুল

শফিকুল ইসলাম শিমুল (জন্ম: ০৩ জুলাই ১৯৭৬) বাংলাদেশী রাজনীতিবিদ ও নাটোর-২ আসনের সাবেক সংসদ সদস্য। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

জন্ম ও শিক্ষাজীবন
শফিকুল ইসলাম শিমুলের পৈতৃক বাড়ি নাটোর জেলার নাটোর সদর উপজেলায়। তিনি আইন বিষয়ে স্নাতক ডিগ্রি অর্জন করেছেন।

কর্মজীবন
পেশায় ঠিকাদার ও সরবরাহকারী শফিকুল ইসলাম শিমুল রাজনীতির সঙ্গে সক্রিয় ভাবে যুক্ত আছেন।

২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে তিনি নাটোর-২ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

বিতর্ক 
বিভিন্ন টিভি ও পত্রিকার সংবাদ অনুযায়ী, এমপি শিমুল নাটোর ও কানাডার বেগমপাড়ায় স্ত্রী শামীমা সুলতানা জান্নাতি'র নামে বিলাসবহুল দুটি বাড়ি করেছেন। এছাড়া কানাডাসহ দেশের বিভিন্ন ব্যাংকে স্ত্রী, আত্মীয়-স্বজন ও প্রতিনিধির নামে তিনি প্রচুর টাকা রেখেছেন।

শিমুলের বিরুদ্ধে ২৯ জুলাই, ২০২১ সালে রাজশাহী বিশ্ববিদ্যালয়ের বাংলা বিভাগের অধ্যাপক ড. সরকার সুজিত কুমার জীবন ও সম্পদের নিরাপত্তার নিশ্চয়তা চেয়ে বোয়ালিয়া মডেল থানায় সাধারণ ডায়েরি (জিডি) করেন।

শিমুলের ভয়ে জীবনের শঙ্কা প্রকাশ করে সংসদ সদস্যের পদ থেকে পদত্যাগেরও পরিকল্পনা করেন সংরক্ষিত নারী সাংসদ রত্না আহমেদ।

তথ্যসূত্র

বহিঃসংযোগ
 ১০ম জাতীয় সংসদের নির্বাচিত সংসদ সদস্যদের তালিকা 

১৯৭৬-এ জন্ম
জীবিত ব্যক্তি
দশম জাতীয় সংসদ সদস্য
একাদশ জাতীয় সংসদ সদস্য
দ্বাদশ জাতীয় সংসদ সদস্য
বাংলাদেশ আওয়ামী লীগের রাজনীতিবিদ
নাটোর জেলার রাজনীতিবিদ
২০১৮ মহিলাদের টুয়েন্টি২০ এশিয়া কাপ

২০১৮ মহিলা টুয়েন্টি২০ এশিয়া কাপ এশিয়ান ক্রিকেট কাউন্সিল আয়োজিত এসিসি প্রমীলা এশিয়া কাপের সপ্তম সংস্করণ এবং সর্বশেষ তিন সংস্করণ ধরে ২০ ওভারের খেলা হচ্ছে। এটি ২০১৮ সালের ৩ থেকে ১৮ জুন পর্যন্ত মালয়েশিয়ায় অনুষ্ঠিত হয়।  টুর্নামেন্টে অংশ নিয়েছিল বাংলাদেশ, ভারত, মালয়েশিয়া, পাকিস্তান, শ্রীলঙ্কা এবং থাইল্যান্ড। গতবছরের বিজয়ী ছিল ভারত।  এই বছর শিরোপা জয় করেছে বাংলাদেশ।

২০১৮ সালের ৬ জুন গ্রুপ পর্বে বাংলাদেশ ভারতকে সাত উইকেটে হারায়। এটা ছিল নারীদের আন্তর্জাতিক ক্রিকেট খেলায় ভারতের বিপক্ষে বাংলাদেশের প্রথম জয় এবং এশিয়া কাপের কোন খেলায় ভারতের প্রথম পরাজয়। একই বছরের ৯ জুন থাইল্যান্ড শ্রীলঙ্কাকে হারায়। এটা ছিল কোন পূর্ণাঙ্গ সদস্যের বিরুদ্ধে তাদের প্রথম জয়। 

পাকিস্তানকে ৭ উইকেটে হারিয়ে ভারত প্রথম দল হিসেবে  ফাইনালে উঠে। মালয়েশিয়াকে ৭০ রানে হারিয়ে বাংলাদেশ ভারতের সাথে ফাইনালে মুখোমুখি হয়। এই নিয়ে ভারত ৭ম বারের মত ফাইনালে উঠে এবং বাংলাদেশ প্রথম বারের মত। ভারতকে তিন উইকেটে হারিয়ে বাংলাদেশ শিরোপা জিতে নেয় এবং ভারতের পর একমাত্র দল হিসেবে এই শিরোপা অর্জনের সম্মান লাভ করে।

দলসমূহ

পয়েন্ট তালিকা

তথ্যসূত্র

বহিঃসংযোগ
 Series home at ESPN Cricinfo

মালয়েশিয়ায় ক্রিকেট
২০১৮-এ এশীয় ক্রীড়া
২০১৮-এ আন্তর্জাতিক ক্রিকেট প্রতিযোগিতা
মহিলাদের এশিয়া কাপ
মালয়েশিয়ায় আন্তর্জাতিক ক্রিকেট প্রতিযোগিতা
হাবিবে মিল্লাত

হাবিবে মিল্লাত (জন্ম: ১৫ জানুয়ারি ১৯৬৬) বাংলাদেশের সিরাজগঞ্জ-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে বিনা প্রতিদ্বন্দ্বিতায় সংসদ সদস্য নির্বাচিত হয়েছেন।

জন্ম ও শিক্ষাজীবন
হাবিবে মিল্লাতের পৈতৃক বাড়ি সিরাজগঞ্জ জেলার সিরাজগঞ্জ সদর উপজেলায়। তিনি  জন্মগ্রহণ করেন ১৫ জানুয়ারি, ১৯৬৬ সালে এবং ময়মনসিংহ মেডিকেল কলেজ থেকে এমবিবিএস ডিগ্রি অর্জন করেন এবং রয়েল কলেজ অব সার্জন অফ এডিনবার্গ থেকে ডিগ্রি অর্জন করেন। তিনি ইউরোপের নেতৃস্থানীয় হাসপাতালের উন্নত কার্ডিওথোরাসিক সার্জারি এবং যুক্তরাষ্ট্রের বস্টন, হার্ভার্ড মেডিক্যাল স্কুল থেকে প্রশিক্ষণপ্রাপ্ত।

কর্মজীবন
পেশায় চিকিৎসক ডা: হাবিবে মিল্লাত রাজনীতির সঙ্গে সক্রিয় ভাবে যুক্ত আছেন। ২০১৯-২০২৪ সনের অধিবেশনে সিরাজগঞ্জ -২ আসন থেকে বাংলাদেশ সংসদ  এর সদস্য হিসাবে পুনরায় নির্বাচিত হন। পূর্ববর্তী অধিবেশনে তিনি সংসদ সদস্য ছিলেন। তিনি জুন ২০১৫ সালে ইন্টার পার্লামেন্টারি ইউনিয়নের স্বাস্থ্য বিষয়ক উপদেষ্টা পরিষদের সভাপতি পদে নির্বাচিত হন। আন্তর্জাতিক চিকিৎসা পত্রিকায় প্রকাশিত তার অসংখ্য বৈজ্ঞানিক নিবন্ধ রয়েছে।

তথ্যসূত্র

বহিঃসংযোগ
 ১০ম জাতীয় সংসদের নির্বাচিত সংসদ সদস্যদের তালিকা 

১৯৬৬-এ জন্ম
জীবিত ব্যক্তি
দশম জাতীয় সংসদ সদস্য
একাদশ জাতীয় সংসদ সদস্য
সিরাজগঞ্জ জেলার রাজনীতিবিদ
বাংলাদেশ আওয়ামী লীগের রাজনীতিবিদ
তানভীর ইমাম

তানভীর ইমাম (জন্ম: ১ জানুয়ারি ১৯৬০) বাংলাদেশের সিরাজগঞ্জ-৪ আসনের সংসদ সদস্য। তিনি ২০১৪ ও ২০১৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।

জন্ম ও শিক্ষাজীবন
তানভীর ইমামের পৈতৃক বাড়ি সিরাজগঞ্জ জেলার উল্লাপাড়া উপজেলার খান সনতোলা গ্রামে। তিনি ব্যবসায় প্রশাসনে স্নাতকোত্তর ডিগ্রি অর্জন করেছেন।

কর্মজীবন
পেশায় আমিরিকান এই বিশ্ববিদ্যালয়ের লেকচারার পরবর্তীতে তিনি রাজনীতির সাথে যুক্ত তানভীর ইমাম রাজনীতির সঙ্গে সক্রিয় ভাবে যুক্ত আছেন। তিনি ২০১৪ সালে প্রথমবারের মতো সংসদ সদস্য এবং ২০১৮ সালে দ্বিতীয়বারের মতো সংসদ সদস্য    নির্বাচিত হয়েছেন।

তথ্যসূত্র

বহি:সংযোগ
 ১০ম জাতীয় সংসদের নির্বাচিত সংসদ সদস্যদের তালিকা

১৯৬০-এ জন্ম
জীবিত ব্যক্তি
দশম জাতীয় সংসদ সদস্য
একাদশ জাতীয় সংসদ সদস্য
সিরাজগঞ্জ জেলার রাজনীতিবিদ
বাংলাদেশ আওয়ামী লীগের রাজনীতিবিদ
আব্দুল মজিদ মন্ডল

আব্দুল মজিদ মন্ডল (৯ জুলাই ১৯৪৮–২২ জানুয়ারি ২০২১) ছিলেন বাংলাদেশের সিরাজগঞ্জ জেলার ব্যবসায়ী ও রাজনীতিবিদ যিনি সিরাজগঞ্জ-৫ আসনের সংসদ সদস্য ছিলেন।

প্রাথমিক জীবন 
আব্দুল মজিদ মন্ডলের জন্ম ৯ জুলাই ১৯৪৮ সালে। তার পৈতৃক বাড়ি সিরাজগঞ্জের শাহজাদপুরের রূপনাই উত্তরপাড়া গ্রামে। তিনি জহুরুল ইসলামের বড় ছেলে। তার ২ ছেলে ও ২ মেয়ের মধ্যে বড় ছেলে আব্দুল মমিন মন্ডল ব্যবসায়ী ও সিরাজগঞ্জ-৫ আসনের সংসদ সদস্য।

রাজনৈতিক ও কর্মজীবন 
মন্ডল আওয়ামী লীগের এনায়েতপুর থানা সভাপতি ছিলেন। তিনি ২০১৪ সালের দশম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সিরাজগঞ্জ-৫ আসন থেকে সংসদ সদস্য নির্বাচিত হয়েছিলেন।

তিনি মন্ডল গ্রুপের চেয়ারম্যান ছিলেন। তিনি সিরাজগঞ্জ জেলা প্রশাসক হিসেবেও দায়িত্ব পালন করেন।

মৃত্যু 
আব্দুল মজিদ মন্ডল ২২ জানুয়ারি ২০২১ সালে ঢাকায় মৃত্যুবরণ করেন।

তথ্যসূত্র 

১৯৪৮-এ জন্ম
দশম জাতীয় সংসদ সদস্য
সিরাজগঞ্জ জেলার রাজনীতিবিদ
২০২১-এ মৃত্যু
বাংলাদেশ আওয়ামী লীগের রাজনীতিবিদ
বাংলাদেশী শিল্পপতি
সিরাজগঞ্জ জেলার ব্যক্তি